BigC จัดแคมเปญ “นึกถึงข้าวไทย ต้องที่บิ๊กซี” ลดสูงสุด 35%
BigC ผนึก แบรนด์ข้าวถุง-กระทรวงพาณิชย์ ผุดแคมเปญ “นึกถึงข้าวไทย ต้องที่บิ๊กซี” จัดโปรโมชั่นลดราคาข้าวสารสูงสุดถึง 35% เริ่ม 9 ก.ย.-6 ต.ค.64 ที่ บิ๊กซี ทุกสาขาทั่วประเทศ
10 ก.ย. 2564

นายวิชัย เบญญาดิลก รองประธานเจ้าหน้าที่ฝ่ายการพาณิชย์ บริษัท บิ๊กซี ซูเปอร์เซ็นเตอร์ จำกัด (มหาชน) ห้างค้าปลีกในกลุ่มบีเจซี เปิดเผยว่า ข้าวเป็นอาหารหลักในชีวิตประจำวันของคนไทย โดยล่าสุดบิ๊กซี ร่วมกับผู้ผลิตข้าวถุง 10 แบรนด์ชั้นนำ และกระทรวงพาณิชย์ จัดแคมเปญ “นึกถึงข้าวไทย ต้องที่บิ๊กซี” ภายใต้แนวคิด “บิ๊กซีร่วมสนับสนุน เกษตรกรไทยทุกภูมิภาค” ซึ่งดำเนินการต่อเนื่องเป็นปีที่ 13 ประจำปี 2564
โดยนำเสนอข้าวถุงราคาพิเศษจากแบรนด์ต่างๆ เพื่อช่วยเหลือประชาชนในช่วงการแพร่ระบาดของโควิด-19 และเป็นการช่วยลดค่าครองชีพของประชาชนผู้บริโภคทั่วประเทศ ตลอดจนสนับสนุนและส่งเสริมธุรกิจข้าวถุงของกลุ่มผู้ประกอบการไทยให้เติบโตอย่างแข็งแกร่งและส่งเสริมให้เกษตรกรมีรายได้ ทั้งนี้เพื่อตอกย้ำบิ๊กซีภายใต้หลักการดำเนินงาน บิ๊กซี “ห้างคนไทย หัวใจคือลูกค้า” โดยมี นายอาวุธ วงศ์สวัสดิ์รองอธิบดีกรมการค้าภายใน และคู่ค้า ร่วมงาน ณ บิ๊กซี ซูเปอร์เซ็นเตอร์ สาขาราชดำริ
สำหรับแคมเปญดังกล่าวได้รวบรวมข้าวสารถุงคุณภาพเยี่ยมจากผู้ผลิตชั้นนำ 7 ราย อาทิ ข้าวถุงเบญจรงค์, ข้าวถุงตราฉัตร, ข้าวถุงหงษ์ทอง, ข้าวถุงปิ่นเงิน, ข้าวถุงแสนดี, ข้าวถุงมาบุญครอง, ข้าวถุงพนมรุ้ง และข้าวถุงบิ๊กซีแบรนด์ และข้าวทางเลือกเพื่อสุขภาพอีก 3 ราย อาทิ ข้าวขันทอง, ข้าวรักจัง และข้าวสยามปราณา มาร่วมลดราคา ลดสูงสุดถึง 35% จัดขึ้นระหว่างวันที่ 9 กันยายน – 6 ตุลาคม 2564 ที่ บิ๊กซี เพื่อช่วยพยุงค่าครองชีพให้ผู้บริโภคต่อเนื่อง ทั้งนี้บางรายการจะลดต่อเนื่องต่อไปอีกระยะหนึ่ง และบิ๊กซีตั้งเป้าหมายยอดขายข้าวถุงเพิ่มขึ้น 40%
ขณะเดียวกันได้จัดสินค้าแถมอีกหนึ่งต่อเพื่อเป็นการตอบแทนลูกค้าบิ๊กซีทุกสาขาทั่วประเทศ สำหรับ บิ๊กซีไฮเปอร์มาร์เก็ต บิ๊กซี มาร์เก็ต และ บิ๊กซี ฟู้ดเพลส ทุกสาขา รับของสมนาคุณเป็นซิลค์กระดาษทิชชูจัมโบ้ 6 ม้วน จำนวน 1 แพ็ค ราคา 48 บาท เมื่อซื้อข้าวสารถุงชนิดใด ขนาดใดก็ได้ครบ 299 บาทขึ้นไป และสำหรับมินิ บิ๊กซี รับของสมนาคุณเป็นเซลล็อกซ์ฟลาวเวอร์กระดาษทิชชู ขนาด 140 แผ่น จำนวน 1 กล่อง ราคา 46 บาท เมื่อซื้อข้าวสารถุงชนิดใด ขนาดใดก็ได้ครบ 299 บาทขึ้นไป
ด้านนายอาวุธ วงศ์สวัสดิ์ รองอธิบดีกรมการค้าภายใน เปิดเผยว่า สำหรับความร่วมมือระหว่างภาครัฐ เอกชน และผู้ผลิตจำหน่ายข้าวบรรจุถุง ในกิจกรรมดังกล่าวได้ดำเนินการมาอย่างต่อเนื่อง มุ่งหวังเพื่อช่วยลดภาระค่าครองชีพให้แก่ประชาชนผุ้บริโภค ภายใต้สถานการณ์โควิด-19 โดยคาดว่าจะสามารถช่วยลดค่าครองชีพ ได้ถึง 20 – 25% โดยเฉพาะสินค้าข้าวสารบรรจุถุงที่เป็นสินค้าบริโภคที่สำคัญในชีวิตประจำวัน รวมถึงการดูแลสินค้าและบริการให้อยู่ในระดับที่เหมาะสมเป็นธรรม ในขณะเดียวกันต้องรักษาระดับราคาสินค้าเกษตรให้มีเสถียรภาพ เพื่อสร้างความมั่นคงให้เกษตรกรด้วย
นอกจากนี้พิเศษสำหรับสมาชิกบิ๊กการ์ดเท่านั้น ได้สิทธิ์ลุ้นทริป “บิ๊กซีเที่ยววิถีข้าวไทย ครั้งที่ 3”  3 วัน 2 คืน แอ๋วเจียงใหม่ อ.อมก๋อย จ.เชียงใหม่ แหล่งปลูกข้าวดอยออร์แกนิก 20 ท่าน (40 ที่นั่ง) เท่านั้น เพียงโพสต์ภาพคู่กับใบเสร็จที่มียอดซื้อข้าวครบ 299 บาท ขึ้นไป และในใบเสร็จต้องมีข้าวพันธุ์พื้นเมือง ข้าวเพื่อสุขภาพ ข้าวไรซ์เบอร์รี่ ข้าวกล้อง ข้าวก่ำ ข้าว กข.43 ข้าวอินทรีย์  ข้าวเติมวิตามิน ครบ 2 ถุง ขนาดตั้งแต่ 1 กก. ขึ้นไป พร้อมแสดงความคิดเห็น “อยากรู้อะไรเกี่ยวกับวิถีข้าวไทยมากที่สุด?” สำหรับ 16 ท่าน ที่แสดงความคิดเห็นถูกใจกรรมการรับสิทธิ์ร่วมทริป บิ๊กซีเที่ยววิถีข้าวไทย ที่อำเภออมก๋อย จังหวัดเชียงใหม่ และพิเศษสำหรับท่านที่มียอดซื้อข้าวสารสูงสุด 4 ลำดับเรก รับสิทธิ์เที่ยววิถีข้าวไทย ไปเลยทันที *จำกัด 1สิทธิ์ ต่อ 1 หมายเลขสมาชิกบิ๊กการ์ด
ทั้งนี้ช้อปที่บิ๊กซี ซูเปอร์เซ็นเตอร์ มั่นใจ สะอาด ปลอดภัย ภายใต้ 40 มาตรการความปลอดภัย เพื่อดูแลลูกค้า ครบทุกบริการทุกสาขา อยู่บ้านก็สั่งซื้อสินค้าจากบิ๊กซีผ่านช่องทางได้ง่ายๆ ทั้งไลน์มาช้อปหรือโทรมาช้อป คลิกhttps://bit.ly/36lPLza บิ๊กซี ช้อปปิ้ง ออนไลน์ คลิก https://bit.ly/3ezmkgi พิเศษ สมาชิกบิ๊กการ์ด ยิ่งสะสมมากยิ่งได้มาก ทุกการใช้จ่าย 25 บาท = 1 ส่วนลดคะแนน เพื่อใช้คะแนนแลกรับส่วนลดได้ทันที สามารถดูรายละเอียดเพิ่มเติมได้ที่ www.bigc.co.th หรือ เฟซบุ๊ก Big C – บิ๊กซี https://www.facebook.com/BigCBigService/ หรือโทร.1756
 